Jūhans Lāšons
Jūhans Lāšons (zviedru: Johan Larsson, dzimis 1992. gada 25. jūlijā) ir Zviedrijas hokejists, spēlē kreisās malas uzbrucēja pozīcijā. Kopš 2022. gada Lāšons pārstāv NHL komandu Vašingtonas "Capitals". 2010. gada NHL draftā Lāšonu ar kopējo 56. numuru otrajā kārtā izvēlējās Minesotas "Wild". 2010. gadā debitējis Zviedrijas hokeja līgas komandas Brynäs IF rindās. 2012.–2013. gada sezonā debitējis Minesotas "Wild" komandā. 2013. gadā Lāšons tika aizmainīts uz Bufalo "Sabres", kur viņš nospēlēja pavisam septiņas sezonas. 2020. gada oktobrī, kā brīvais aģents, noslēdzis līgumu ar Arizonas "Coyotes". 2022. gada martā Lāšons tika aizmainīts uz Vašingtonas "Capitals". Zviedrijas hokeja izlases sastāvā piedalījies 2012. un 2018. gada Pasaules čempionātā, pēdējā no tiem izcīnot zelta medaļu.